**ELŐTERJESZTÉS**

**A KÉPVISELŐ-TESTÜLET**

**2019. április 2-i rendes ülésére**

**Előterjesztés**

**Fogorvosi körzetből történő leválással összefüggő kérdésekről**

A napirendet tárgyaló ülés dátuma: 2019.04.02.

A napirendet tárgyaló ülés: Képviselő-testület

Az előterjesztést készítette: jegyző

Előterjesztő: Polgármester

A napirendet tárgyaló ülés típusa: nyílt / zárt

A napirendet tárgyaló ülés típusa: rendes / rendkívüli

A határozat elfogadásához szükséges többség típusát: egyszerű / minősített

A szavazás módja: nyílt / titkos

**1.Előzmények**, különösen az adott tárgykörben hozott korábbi testületi döntések és azok végrehajtásának állása: ------

**2. Jogszabályi hivatkozások**:

**3.Költségkihatások** és egyéb szükséges feltételeket, illetve megteremtésük javasolt forrásai:

*Önkormányzati költség vetési forrás*

**4. Tényállás bemutatása:**

A képviselő-testület 2018.május 28-i ülésén 71/ 2018.(V.28.) Öh. számú határozatával döntött arról, hogy kizárólag Telki lakosságát ellátó fogorvosi alapellátást biztosító körzet kialakítását kezdeményei.

Az önálló orvosi tevékenységről szóló 2000.évi II. törvény 2/B.§. (5) bek. alapján ,, a körzetmódosítás miatt bekövetkezett, a háziorvost ért kár esetén a települési önkormányzat kártalanítási kötelezettséggel tartozik, amelynek megállapításánál figyelembe kell venni a háziorvosi szolgáltató által a finanszírozása keretében kapott egy éves összeget.,,

A hivatal levében tájékoztatta a jelenlegi praxisjog jogosultját a körzet levállalásáról. A Diva Dent Bt. képviselője dr. Mohácsiné dr. Rédai Krisztin levélben jelezte, hogy a törvény által előírt kártalanításra igényre tart, melynek összegét a vonatkozó jogszabályok szerint a 2017-es évben fizetett teljes OEP finanszírozási összeg 80 %-nak a Telki lakosokra esô hányadában határozza meg .

A 2017.évi OEP finanszírozás összege 11.708.000 Ft,  ( a három település lakosságszáma: 8.270 fő, ebből Telki lakossága 4119.

A Telki lakosság alapján számított finanszírozási összeg így 5.831.348.- Ft, ennek 80 %-a 4.665.078.- Ft.

Az elmúlt időszakban történt levél váltások alapján Mohácsiné dr. Rédai Krisztina a kártalanítás mértékét korrigálva 3.000.000.- Ft-ban kéri megállapítani.

A kártalanítás jogalapjáról készült jogi szakvéleményt a képviselő-testület már korábban megismerhette.

A képviselő-testület 24/2019.(II.14.) Öh. számú határozatával döntött arról, hogy az új fogorvosi körzet kialakítását követően dr. Gyuricza Béla fogorvost bízza meg a körzeti fogorvosi feladatok ellátásával.

Az ügy végleges lezáráshoz szükség van a praxisjog jogosultjával egy kártalanítási megállapodás aláírására illetve a Perbáli önkormányzattal egy megállapodás aláírására.

Telki, 2019. április 1.

Deltai Károly

polgármester

**Határozati javaslat**

**Telki község**

**Önkormányzat**

**Képviselő-testülete**

**/2019. (IV. .) Öh. számú**

**Határozata**

**Fogorvosi kártalanítás kérdéséről**

Telki község Önkormányzat képviselő-testülete úgy határoz, hogy a jelenlegi Perbál-Budajenő-Telki vegyes fogorvosi praxis jogosultja a Diva- Dent Bt. ( 2089 Telki, Barka utca … ) részére fizetendő kártalanítás összegét …………………… Ft-ban határozza meg.

Felhatalmazza a polgármestert a praxisjog jogosultjával a kártalanítás megtérítésére vonatkozó megállapodás aláírására, továbbá a Perbáli Önkormányzattal egy kártalanítás viseléséről való megállapodás aláírására.

Felhatalmazza a polgármestert a megállapodások aláírására.

**Felelős:**  Polgármester

**Határidő:** 2019.április 30.